laion/Wikipedia-Exotic huggingface dataset:
סיריל אביטבול

סיריל אביטבול (בצרפתית: Cyril Abiteboul; נולד ב-14 באוקטובר 1977) הוא מהנדס ומנהל צרפתי. היה מנהל קבוצת הפורמולה 1 של רנו בין השנים 2014 – 2020. שימש בעבר כמנהל קבוצת קאטרהם. אביטבול נולד וגדל בפריז. לאחר לימודי התיכון למד הנדסה רב תחומית במכון גרנובל לטכנולוגיה (Grenoble ENSEEG (אנ')). לאחר סיום לימודיו בשנת 2011 הצטרף לחברת רנו בבולון-ביאנקור כאחראי על אתר האינטרנט של קבוצת רנו. בשנת 2007 מונה לתפקיד מנהל פיתוח עסקי ובשנת 2010 מונה למנהל הפעילות של קבוצה. לקראת עונת 2012 הפסיקה הקבוצה את פעילותה ועברה להתחרות בשם "לוטוס". בעקבות כך עזב אביטבול את הקבוצה. בספטמבר אותה שנה הצטרף לקבוצת קאטרהם. חודשיים וחצי לאחר מכן לאחר מכן מונה למנהל הקבוצה. ביולי 2014 עזב את קבוצת קאטרהם ושב לקבוצת רנו כחלק מתהליך של ארגון מחדש במערך הפורמולה 1 של רנו. בינואר 2015 מונה למנהל הקבוצה. כמנהל הקבוצה הוביל את חזרתה לאליפות בעונת 2016. במהלך עונת 2018 הודיעה קבוצת רד בול על הפסקת שיתוף הפעולה עם רנו שהייתה ספקית המנועים של הקבוצה במשך 12 עונות. חודשיים לאחר מכן החתים הצליח אביטבול לשכנע את דניאל ריקארדו, נהגה של קבוצת רד בול, לעזוב את הקבוצה ולהצטרף לרנו החל מעונת 2019, החתמה שנחשבה למפתיעה במאבק בין הקבוצות. לקראת עונת 2021 הודיעה רנו על שינוי ארגוני ומיתוג מחדש של קבוצת הפורמולה כקבוצת אלפין. בעקבות כך הודיע אביטבול על התפטרותו. מדיה וקבצים בנושא סיריל אביטבול בוויקישיתוף Caterham's Tony Fernandes announces shake-up, BBC, 21 September 2012 Caterham name 35-year-old Cyril Abiteboul as team principal, BBC, 8 November 2012 אלי שאולי, ועים בפורמולה 1 - קייטראהם מחליפה ידיים, אוטו, 3 ביולי 2014 Cyril Abiteboul: Managing Director, RenaultSportF1.com, 28 January 2015 Cyril Abiteboul leaves Renault and will not lead Alpine F1 team, Sky Sport, 112 January 2021 ערך זה הוא קצרמר בנושא צרפתים. אתם מוזמנים לתרום לוויקיפדיה ולהרחיב אותו.
נובאיידראן

נובאיידראן (בהונגרית: Novajidrány) הוא כפר במחוז בורשוד-אבאוי-זמפלן שבצפון מזרח הונגריה. בנובאיידראן הייתה קהילה יהודית קטנה ובמקום עדיין קיימים קברים יהודיים. מדיה וקבצים בנושא נובאיידראן בוויקישיתוף אתר האינטרנט הרשמי של נובאיידראן (בהונגרית) מפקד האוכלוסין ההונגרי 2018 בית הקברות היהודי בנובאיידראן מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פרצ'ה

פרצ'ה (בהונגרית: Perecse) הוא כפר זעיר במחוז בורשוד-אבאוי-זמפלן שבצפון מזרח הונגריה. בפרצ'ה חיו לתקופת זמן מוגבלת מעט יהודים מדיה וקבצים בנושא פרצ'ה בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פוסטרדוואן

פוסטרדוואן (בהונגרית: Pusztaradvány) הוא כפר זעיר במחוז בורשוד-אבאוי-זמפלן שבצפון מזרח הונגריה. בפוסטרדוואן חיו לתקופת זמן מוגבלת מעט יהודים מדיה וקבצים בנושא פוסטרדוואן בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
לנצ'יה אוגוסטה

לנצ'יה אוגוסטה (באיטלקית: Lancia Augusta) היא מכונית משפחתית מתוצרת יצרנית הרכב האיטלקית לנצ'יה אשר יוצרה בין השנים 1933–1936 באיטליה ובצרפת. דגם "לנצ'יה אוגוסטה" הוצג לראשונה בצרפת בתערוכת הרכב של פריז ב-5 באוקטובר 1932. באיטליה דגם ה"לנצ'יה אוגוסטה" הוצג בתערוכת המכוניות הבינלאומית במילאנו באפריל 1933. 4 דלתות - סדאן (דגם "231"). 2 דלתות, 2 מושבים- רודסטר (דגם "Belna F231"). 2 דלתות, 2 מושבים - קבריולה (דגם "Lancia Belna Eclipse"). 2 דלתות, 2+2 מושבים - קבריולה (דגם "Lancia Belna-Cabriolet"). סך הכל יוצרו 17,217 יחידות. יוצרו 14,107 יחידות דגם 4 דלתות סדאן (באיטליה). יוצרו 3,110 יחידות בצרפת תחת השם "Lancia Belna" (דגם "231", דגם "234"). 4-5 נוסעים (דגמי סדאן, 4 דלתות). מנוע בנזין, מנוע קירור מים. מנוע הנעה אחורית. דלת אחורית - "דלתות התאבדות" (ציר פתיחת הדלת מנוגד לכיוון הנסיעה). קיבולת מכל דלק - 42 ליטר. מחיר דגם "סדאן" בשנת 1933 באיטליה - 19,500 לירה איטלקית. "לנצ'יה אוגוסטה", שנת 1935 "לנצ'יה אוגוסטה", שנת 1935 "לנצ'יה אוגוסטה" "לנצ'יה אוגוסטה", שנת 1935 "לנצ'יה אוגוסטה" דגם "Lancia Belna Eclipse", שנת 1934 - קבריולט דגם "Lancia Belna Eclipse", שנת 1934 - קבריולט דגם "Lancia Belna Eclipse" שנת 1935 דגם "Lancia Belna Eclipse" שנת 1934 - מבט לתא הנהג דגם "Lancia Belna" - רודסטר (דגם "Belna F231") משמאל: "Lancia Belna Eclipse", מימין: "Lancia Belna Roadster", דגם Belna" F231") דגם "Lancia Belna" - קבריולט לנצ'יה מדיה וקבצים בנושא לנצ'יה אוגוסטה בוויקישיתוף לנצ'יה אוגוסטה, סרטון באתר יוטיוב מאמר: "היצירות החדשות של התעשייה האיטלקית בסלון המכוניות בפריז" Farinelli, Aldo (6 October 1932). "Le nuove creazioni dell'industria italiana al XXVI Salon di Parigi". La Stampa (in Italian). p. 4. Retrieved 29 April 2015. "לנצ'יה אוגוסטה", שנת 1933 autoevolution.com/cars/lancia-augusta-1933. "לנצ'יה אוגוסטה" lanciaugusta.it/set "לנצ'יה אוגוסטה" car.info/en-se/lancia/augusta/1st-generation "לנצ'יה אוגוסטה", 1932 - מפרט טכני carfolio.com/specifications/models
סלסנד

סלסנד (בהונגרית: Szalaszend) הוא כפר זעיר במחוז בורשוד-אבאוי-זמפלן שבצפון מזרח הונגריה. בסלסנד חיו מעט יהודים. מדיה וקבצים בנושא סלסנד בוויקישיתוף אתר האינטרנט הרשמי של סלסנד (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
סמרה (כפר)

סמרה (בהונגרית: Szemere) הוא כפר קטן במחוז בורשוד-אבאוי-זמפלן שבצפון מזרח הונגריה. בסמרה חיו מעט יהודים. סמרה, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 283. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא סמרה בוויקישיתוף אתר האינטרנט הרשמי של סמרה (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
וסרמיל (סרט)

וסרמיל הוא סרט קולנוע ישראלי משנת 2007 בתסריט ובימוי של מושון סלמונה. זה סרט נעורים על שלושה נערים בשכונה בבאר שבע המחפשים את דרכם במציאות חיים קשה בשכונת עוני כאשר הסיכוי היחיד להצלחה הנראה לעין הוא הכדורגל. שם הסרט נגזר משמו של אצטדיון הכדורגל המרכזי בבאר שבע בין 1959 ובין 2015, אצטדיון וסרמיל. השחקנים פרט לקובי מאור ועירית בנדק אינם מקצועיים. פרס מיוחד של חבר השופטים בפסטיבל הקולנוע ירושלים 2007, פסטיבל סן פרנסיסקו 2008, ארצות הברית (זוכה פרס "גולדן גייט" לבמאי החדש הטוב ביותר) פסטיבל המפטונס 2008, ארצות הברית (זוכה פרס הצילום - רם שווייקי) פסטיבל סלוניקי 2008, יוון שלומי (נדיר אלדד) חי עם אמו האלמנה, אחותו הקטנה ואב חורג, ועובד כשליח בפיצרייה של חיים (קובי מאור) ואסתר (עירית בנדק). לאחר שהווספה שלו נגנבת הוא מפוטר על ידי חיים. אחיו העבריין איציק (יניב עדני) משכנע את חיים לקבלו שוב לעבודה, ואת שלומי לחזור לעבודה שם למרות התנגדותו. עדיאל (עדיאל זמרו), בן הקהילה האתיופית, מטפל באחיו הקטן יונתן (בני אדגה) ובאמו החולה ומרבה להיעדר מבית הספר. הוא נתקל פעמים רבות בהערות גזעניות לגבי צבע עורו. דימה (דוד טפליצקי) הוא בן למשפחת עולים מרוסיה. אביו מובטל ואימו מפרנסת את המשפחה. הוא משמש כבלדר סמים לאלכסיי (סרגי גנטיוק), ונעדר מבית ספר לעיתים קרובות. יום אחד מציב בית הספר אולטימטום בפני דימה ועדיאל. ההזדמנות האחרונה שלהם להישאר תלמידים היא אם יצטרפו לקבוצת הכדורגל של בית הספר, בניצוחו של המאמן מתן (אבינועם בלומנקרנץ). מתן הסמכותי מציב את עדיאל כחלוץ מרכזי ואת דימה כשוער. הם מצטיינים ומתחילה ידידות ביניהם. מתן מעודד אותם ואומר כי אם יתמידו יש להם עתיד להיות מקצוענים ולצאת מהסביבה בה הם חיים, לפנימיה שם ימשיכו בלימודים ואימונים. המטרה היא לנצח בטורניר בתי הספר ביום העצמאות באצטדיון וסרמיל. הקבוצה מנצחת בחצי הגמר ועומדת לעלות למשחק הגמר, אך הכל משתבש. עבריינים מכים את שלומי על רקע הסכסוך שלו עם חיים, שוטרים תופסים על חם את דימה, בשעה שהוא מחלק סמים, ועדיאל נאלץ לחפש את אחיו יונתן שברח. "וסרמיל", במסד הנתונים הקולנועיים IMDb (באנגלית) "וסרמיל", באתר ספר הקולנוע הישראלי "וסרמיל", באתר אידיבי "וסרמיל", במסד הנתונים הקולנועיים KinoPoisk (ברוסית) וסרמיל, במיזם "אישים" לתיעוד היצירה הישראלית הסרט המלא לצפייה בתשלום באתר ארכיון ישראלי לסרטים - סינמטק ירושלים קדימון לסרט וסרמיל, באתר יוטיוב
טופיה מצויה

טופיה מצויה (שם מדעי: Tupaia glis) הוא מין יונק מהסוג טופיה שבמשפחת הטופיים אשר חי בדרום-מזרח אסיה. מין טופיה זו היא מבין הגדולות שבבני משפחתה. תפוצתה בטבע היא בתאילנד, סינגפור, מלזיה ומערב אינדונזיה. היא נמצאת במצב שימור ללא חשש, אם כי בית גידולה בטבע בסכנה. במין זה ישנם 2 תת-מינים: Tupaia glis longipes ו-Tupaia glis salatana. הם נבדלים בעיקר בצבע פרוותם. טופיה זו מגיעה לאורך 16-21 ס"מ ולמשקל 190 גרם. הפרווה של הטופיה משתרעת על גוני חום-אדמדמם, אפרפר ועד שחור. הבטן שלה לבנה והיא בעלת כפות רגליים ארוכות וורודות. הראש מוארך עם עיניים גדולות וחוטם מחודד שסביבתו חסרת שיער. הטופיה מתמחה בטיפוס על עצים בייחוד בזכות זנבה הארוך והעבה שאורכו 12-20 ס"מ. הטופיה חיה ביערות גשם לחים בטווח שבין תאילנד עד למערב אינדונזיה ובייחוד באיים ג'אווה וסומטרה ואולי אפילו בסראוואק שבבורנאו ביערות הרריים. הטופיות הם פעילי יום המחפשים מזון לבד או בזוג על הקרקע ובין העצים. הם ניזונים מצוף פרחים, פירות, ירקות שונים, זרעים, עלים ופרוקי-רגליים כמו עכבישים וחרקים שונים, בעיקר נמלים. כמו כן הם יצודו לטאות ועוד חולייתנים קטנים מהם. בתורם הם עלולים ליפול לטרף בידי עופות דורסים, נחשים או טיגריסים, אך זריזותם לרוב מצילה אותם. טופיות אלה הם חיות מאוד טריטוריאליות ויתקפו מסיגי גבול לאורך קילומטרים רבים במתקפה אגרסיבית. בעונת הרבייה הזכרים והנקבות חיים יחדיו באותם שטחים עד הרבייה. מדיה וקבצים בנושא טופיה מצויה בוויקישיתוף טופיה מצויה, באתר ITIS (באנגלית) טופיה מצויה, באתר NCBI (באנגלית) טופיה מצויה, באתר Animal Diversity Web (באנגלית) טופיה מצויה, באתר האנציקלופדיה של החיים (באנגלית) טופיה מצויה, באתר GBIF (באנגלית) טופיה מצויה באתר הרשימה האדומה של IUCN
קיפוד החולדה

קיפוד החולדה (שם מדעי: Echinosorex gymnura) הוא מין של אוכל חרקים גדול יחידי בסוגו ממשפחת הקיפודיים שבתת-משפחה קיפודים שעירים. קיפוד זה הוא הגדול שבכל בני משפחתו. הוא חי בטבע בדרום-מזרח אסיה. אורכו של קיפוד החולדה 32–40 ס"מ, אורך זנבו 20–29 ס"מ ומשקלו 870–1,100 גרם בממוצע והוא יכול להגיע למשקל 2 ק"ג, דבר ההופך אותו לגדול בבני משפחתו. הקיפוד האירופי דומה לו בגודלו, אך בניגוד לקיפוד האירופי, קיפוד החולדה חסר שיער ומזכיר במראהו חולדה, אך מבנה שיניו מותאם לאכילת חרקים. הקיפוד בעל פרווה קצרה בצבע אפור-לבנבן והפרטים החיים בבורנאו בעלי שיער כהה יותר. הוא בעל זנב ארוך וחוטם מוארך והוא בעל ריח גוף חריף. הקיפוד חי ביערות גשם טרופיים עד לגובה 900 מטר במלזיה ואינדונזיה והוא טפסן עצים מתמחה. לפעמים הוא חי גם ביערות מנגרובים ואף שוחה במים מלוחים בקרבת החוף. הוא פעיל בלילות וניזון מפירות, זרעים, תולעים, פרוקי-רגליים כמו חרקים וסרטנים וגם מחולייתנים קטנים. קיפוד זה נוטה להתבודד. אורך חיו של קיפוד זה עד 5 שנים. הקיפוד אינו מצוי בסכנה, ואם כי הוא מאוים כתוצאה ממסחר בחיות. בנוסף, בכמה אזורים נמצאת סביבת מחייתו תחת איום עקב חקלאות מואצת. בעבר צדו אותו התושבים למאכל ולשימוש בתרופות מסורתיות. לקיפוד החולדה שני תת-מינים: Echinosorex gymnura gymnura – מצוי בסומטרה ובחצי האי המלאי Echinosorex gymnura alba – מצוי באי בורנאו מדיה וקבצים בנושא קיפוד החולדה בוויקישיתוף קיפוד החולדה, באתר ITIS (באנגלית) קיפוד החולדה, באתר NCBI (באנגלית) קיפוד החולדה, באתר Animal Diversity Web (באנגלית) קיפוד החולדה, בבסיס הנתונים ARKive (באנגלית) קיפוד החולדה, באתר האנציקלופדיה של החיים (באנגלית) קיפוד החולדה, באתר GBIF (באנגלית) קיפוד החולדה, באתר אנציקלופדיה בריטניקה (באנגלית) קיפוד החולדה באתר הרשימה האדומה של IUCN
פלאולוקסודון רקי

פלאולוקסודון רקי (שם מדעי: Palaeoloxodon recki) הוא מין נכחד של פיל מהסוג פלאולוקסודון אשר חי בין המיוקן לפליסטוקן לפני בערך 3.5-1 מיליון שנה באפריקה. המאובנים שלו התגלו ב-1984 ובעבר הוא נכלל בסוג פיל, בו המין פיל אסייתי. פיל נכחד זה היה אחד מהפילאים הגדולים ביותר מעולם. פרט בן 40 שנמצא בהרי האטלס שבמרוקו הגיע לגובה של 4.7 מטרים בכתפיו ולמשקל של 12.3 טונות, כבד בהרבה מפיל אפריקני. יש חוקרים הסוברים שמין זה נכחד בסוף תקופת הפליסטוקן עקב תחרות מצד פילים מוצלחים יותר כמו הפיל האפריקני. ככל הנראה הוא היה פחות מוצלח בעיכול עשבים ומזונות צמחיים קשיחים נוספים. מחקר מהזמן האחרון מצביע על כך שתת-מינים אלה חיו בחפיפה אחד לשני: P. r. brumpti P. r. shungurensis P. r. atavus P. r. ileretensis P. r. recki מדיה וקבצים בנושא פלאולוקסודון רקי בוויקישיתוף פלאולוקסודון רקי, באתר האנציקלופדיה של החיים (באנגלית) פלאולוקסודון רקי, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
היפופוטם אנתיקוס

היפופוטם אנתיקוס (שם מדעי: Hippopotamus antiquus) הוא מין של מכפיל פרסה נכחד ממשפחת ההיפופוטמיים אשר חי ברחבי אירופה בתקופת הפליסטוקן שלפני עידן הקרח האחרון ולא שרד עד לתקופת ההולוקן, אולי כתוצאה מציד אנושי. מאובניו נחקרו ב-1822 בידי החוקר הצרפתי אנסלם גטאן דסמרסט והתגלו בספרד, בריטניה, יוון ונהר הריין שבגרמניה והוא היה אחד מההיפופוטמים שהיגרו מאפריקה לאירופה, אולי כתוצאה מרעב ונדידה מרובה. היפופוטם פרהיסטורי זה דמה במראהו להיפופוטם גורגופס והגיע גם הוא לאורך של ארבעה מטרים, לגובה של מעל שני מטר בכתפיים ולמשקל קרוב לארבע טונות, הרבה יותר מההיפופוטם המצוי. הוא היה בעל מבנה לסתות ענקיות בעלות שיניים חדות, באמצעותם נלחם מול יריביו על נקבות, בדומה להיפופוטמים מודרניים. מדיה וקבצים בנושא היפופוטם אנתיקוס בוויקישיתוף היפופוטם אנתיקוס, באתר האנציקלופדיה של החיים (באנגלית) היפופוטם אנתיקוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פורמולה 1: המרוץ לניצחון

פורמולה 1: המרוץ לניצחון (באנגלית: Formula 1: Drive to Survive) היא סדרה דוקומנטרית שהופקה בשיתוף נטפליקס וקבוצת פורמולה 1 (אנ') (הגוף האחראי על קידום ופרסום אליפות הפורמולה 1). הסדרה מתעדת את ההתרחשויות מאחורי הקלעים של האליפות. היא שודרה לראשונה ב-8 במרץ 2019 וזכתה לפופולריות רבה. פרקי הסדרה עולים לאוויר כשבוע לפני התחלת עונת המרוצים. הרעיון להפיק את הסדרה פורסם לראשונה על ידי קבוצת פורמולה 1 ב-24 במרץ 2018, יום לפני פתיחת העונה. הסדרה הופקה בידי ג'יימס גיי-ריס, שהפיק בשנת 2010 את הסרט "Senna" על חייו של איירטון סנה, אליו הצטרף המפיק פול מרטין. הצילומים נערכו במפעלים, במשרדים ובשטחי הכינוס של כל הקבוצות, למעט מרצדס ופרארי שסירבו להכניס מצלמות לשטחי הקבוצה. העונה השנייה עלתה לשידור ב-28 בפברואר 2020. בעונה זו השתתפו כל עשר הקבוצות. העונה השלישית, עוסקת בעונת הפורמולה 1 בשנת 2020, שהתקיימה תחת השפעות מגפת הקורונה עלתה לשידור ב-19 במרץ 2021. העונה הרביעית עלתה לאוויר ב-11 במרץ 2022, שבוע לפני פתיחת עונת 2022. מקס ורסטאפן, שזכה באליפות עונה החולפת לא השתתף בעונה, מכיוון שלדבריו, ההפקה מזייפת ומביימת אירועים על מנת ליצור דרמה. ורסטאפן חזר להשתתף בתוכנית בעונה החמישית שעלתה לשידור ב-23 בפברואר 2023. אתר האינטרנט הרשמי של פורמולה 1: המרוץ לניצחון "פורמולה 1: המרוץ לניצחון", במסד הנתונים הקולנועיים IMDb (באנגלית) "פורמולה 1: המרוץ לניצחון", באתר נטפליקס "פורמולה 1: המרוץ לניצחון", באתר Rotten Tomatoes (באנגלית) "פורמולה 1: המרוץ לניצחון", במסד הנתונים הקולנועיים KinoPoisk (ברוסית) Formula 1 and Netflix in 2018 season deal, Formula1.com, 24 March 2018 Netflix Teams With Formula 1 Racing For New Series, Deadline.com, 23 March 2018 All 10 F1 teams to appear in Netflix second season set for 2020, Auosport, 24 July 2019 F1 and Netflix reveal Drive to Survive season 4 release date, Motorsport.com, 16 February 2022 Verstappen refused to take part in latest Drive to Survive, MotorSport Week, 21 October 2021 Verstappen: Status means I 'must' be part of Drive to Survive, RacingNews365, 5 February 2023 Matt Donnelly,Jordan Moreau, Matt Donnelly, Jordan Moreau, PGA Awards 2024: ‘Oppenheimer’ Producers Win Top Honor, Variety, ‏2024-02-26 (באנגלית אמריקאית)
קוודקופטר

קוודקופטר (באנגלית: Quadcopter) הוא סוג של כלי טיס אשר מונע באמצעות ארבעה מדחפים. ארבעת הרוטורים ממוקמים בדרך כלל על גפיים בצורת צלב. על מנת לכוון את תנועת הקוודקופטר, ישנו מנגנון שגורם לכך שזוג של מדחפים פונים לאותו כיוון. תצורה זו שימשה כקוריוז עבור כלי טיס עד העשור השני של המאה ה-21 בו ההתקדמות בתחום האלקטרוניקה, ייצור מוזל של בקרי טיסה, מדי תאוצה, מערכות GPS ומצלמות דיגיטליות הובילו לשימוש בתצורה זו ברחפנים. הקוודקופטר הפך לאחד מכלי הטיס הבלתי מאוישיים הפופולריים ביותר בשוק הפרטי. הקוודקופטרים היו בין כלי התעופה הכבדים הראשונים שהצליחו להמריא אנכית בהצלחה, למרות שלדגם הקוודקופטר הראשון היו ביצועים ירודים. ב-1922 הממציא האמריקאי ג'ורג' דה בוטזאט היה הראשון שהטיס קוודקופטר. אף על פי כן, הוא הצליח להטיס אותו רק בגובה מקסימלי של 5 מטרים מהקרקע ועל כן צבא ארצות הברית סיים בהמשך את החוזה עימו. בתחילת שנות ה-20 נבנה באירופה הקוודקופטר של הממציא הצרפתי אטיין אוהמיכן אשר בשנת 1924 המריא לגובה 10 מטרים מהקרקע בטיסה שארכה שבע דקות. כיום הקוודקופטרים משמשים בעיקר ככלי טיס בלתי מאוישים הנשלטים מרחוק. השימוש הגדול ביותר של קוודקופטרים ברחבי העולם הוא בתחום של צילום אווירי. קוודקופטרים משמשים בעיקר כוחות צבא ומשטרה למעקב אווירי, אך גם משימות חיפוש והצלה בסביבות עירוניות. מדיה וקבצים בנושא קוודקופטר בוויקישיתוף "Welcome to the Drone Age". The Economist. 2015-09-26. נבדק ב-2019-02-21.
קארי קראולי

קארי קראולי (באנגלית: Carrie Crowley; נולדה ב-23 במאי 1964) היא מנחת טלוויזיה ושחקנית אירית. קראולי נולדה במחוז ווטרפורד, הופעתה הבימתית הראשונה הייתה בהפקה מקומית של המחזמר "אוליבר!". היא עבדה תחילה כמורה בבית ספר יסודי ולאחר מכן הגישה מספר תוכניות ברדיו המקומי בעירה. היא החלה את דרכה בטלוויזיה ברשת השידור "RTÉ" בתוכנית הילדים "The Morbegs". היא הנחתה יחד עם רונאן קיטינג את אירוויזיון 1997 בתיאטרון פוינט בדבלין. בשנה לאחר מכן, הופיעה גם בקטע קצר בתחילת אירוויזיון 1998 בו איחלה בהצלחה למנחים אולריקה ג'ונסון וטרי ווגן. לאחר הנחיית האירוויזיון הפכה לאחת הפנים המוכרות של הרשת הממלכתית "RTÉ" והגישה מגוון תוכניות שונות. ב-2006 שיחקה באחד התפקידים הראשיים בסרט "An Gaeilgeoir Nocht". ב-2007 שיחקה בסרט הטלוויזיה "Anner House" לצד ליאם קנינגהם, באותה שנה שיחקה גם במיני סדרה "The Running Mate" שזכתה בפרס הטלוויזיה האירית. ב-2009 הופיעה בסדרת הדרמה הרפואית "The Clinic". ב-2010 הופיעה בפרק של הקומדיה "An Crisis". בשנת 2021 החלה לשחק בסדרת המסתורין "חנוקה" ברשת הטלוויזיה האירית RTÉ One. היא ביצעה גם מספר תפקידים בתיאטרון. מדיה וקבצים בנושא קארי קראולי בוויקישיתוף קארי קראולי, במסד הנתונים הקולנועיים IMDb (באנגלית) קארי קראולי, באתר AllMovie (באנגלית) קארי קראולי, במסד הנתונים הקולנועיים KinoPoisk (ברוסית) Finding the joy in sorrow, Independent.ie (באנגלית) RTÉ Archives, RTÉ Archives, stillslibrary.rte.ie, ‏2012-07-05 (באנגלית) RTÉ Archives, RTÉ Archives, stillslibrary.rte.ie, ‏2012-07-05 (באנגלית) Carrie Crowley (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לנצ'יה בטא 15/20HP

לנצ'יה בטא 15/20HP (באיטלקית: Lancia Beta-15/20HP, קרויה גם: Lancia tipo 54 Beta) היא מכונית משפחתית בסגנון מכונית עידן פליז מסוג "Torpedo (car)" (אנ') מתוצרת יצרנית הרכב האיטלקית לנצ'יה אשר יוצרה בשנת 1909 באיטליה. יוצרו 150 יחידות. 2 דלתות קדמיות בלבד. מנוע בנזין. מנוע קדמי. מנוע הנעה אחורית. מערכת היגוי - מימין. 4 גלגלים - מעץ, מידות צמיגים: 810x90, 815x105, 820x120. מחיר היחידה בשנת 1909 באיטליה עמד על 10,500 לירה איטלקית. "לנצ'יה בטא 15/20HP" "לנצ'יה בטא 15/20HP" לנצ'יה מדיה וקבצים בנושא לנצ'יה בטא 15/20HP בוויקישיתוף "לנצ'יה בטא 15/20HP", שנת 1909 mad4wheels.com/lancia/beta-15-20-hp-1909 "לנצ'יה בטא 15/20HP" woiweb.com/wiki/index.php?title=Lancia_Beta-15/20HP Lancia by Michael Frostick, 1976. ISBN 0-901564-22-2 "לנצ'יה בטא 15/20HP" car.info/en-se/lancia/beta-15-20hp/beta-1520hp-31-m4-1909
אן גרייביל

אן גרייביל (באנגלית: Ann Graybiel;‏ 25 בינואר 1942, צ'סטנט היל (אנ'), מסצ'וסטס) היא נוירולוגית אמריקאית, פרופסורית ב-MIT. גרייביל נולדה בצ'סטנט היל, עיירה במסצ'וסטס בקרבת בוסטון, ב-25 בינואר 1942. אביה אשטון גרייביל (גר') היה קרדיולוג שהתמחה ברפואת חלל לגרייביל תואר ראשון בביולוגיה וכימיה מאוניברסיטת הרווארד (סיימה ב-1964), תואר שני בביולוגיה מאוניברסיטת טאפטס (1966). את הדוקטורט שלה בפסיכולוגיה ומדעי המוח עשתה ב-MIT בהנחיית ואלה נאוטה והנס לוקאס טאובר(אנ') -1971. ב-1973 הצטרפה לסגל של ה-MIT. ב-1983 הועלתה לדרגת פרופסור. ב-1994 מונתה לבעלת הקתדרה למדעי המוח ע"ש ולטר רוזנבליט. ב-2008 ניתן לה התואר "פרופסור של MIT"(אנ') (Institute Professor). תחום התמחותה הם הגרעינים הבזאליים והנוירופיזיולוגיה של יצירת הרגלים. היא עוסקת בגורמים המשפיעים על הגרעינים הבזאליים. ביניהם מחלת פרקינסון, מחלת הנטינגטון, הפרעה טורדנית-כפייתית, שימוש בסמים. מחקרה של גרייביל התמקד בפיזיולוגיה של הסטריאטום. בסוף שנות ה-70 של המאה ה-20 היא גילתה שהנאורונים של הסטריאטום מאורגנים בתאים כימיים אותם כינתה "סטריאוזומים" (striosomes). בהמשך התגלה קשר בין פגמים בסטריאוזומים להפרעות נאורולוגיות כמו מצבי רוח אצל חולי הנטנגיגטון או ירידה ברמת הדופמין אצל חולי פרקינסון. עמיתת האקדמיה הלאומית האמריקאית למדעים, עמיתת האקדמיה האמריקאית לאמנויות ולמדעים. עמיתת החברה הפילוסופית האמריקאית. עמיתת חוץ של האקדמיה הנורווגית למדעים ואמנויות(אנ'). פרס קוולי למדעי המוח - 2012 פרס הפלסטיות של מערכת העצבים (גר') -2005 המדליה הלאומית האמריקאית למדעים -2001 פרופיל של גרייביל באתר של קרן קוולי (באנגלית) זאת בניגוד למה שהיה מקובל עד אז שהם מהווים מסה אמורפית
דמק

דמק (בהונגרית: Damak) הוא כפר קטן במחוז בורשוד-אבאוי-זמפלן שבצפון מזרח הונגריה. בדמק התגוררו מעט יהודים ובמקום קיים בית קברות יהודי מגודר ובו קברים בודדים. הקהילה היהודית התקיימה בכפר עד להרצחם של רוב יהודי הכפר בשואת יהודי הונגריה. מדיה וקבצים בנושא דמק בוויקישיתוף אתר האינטרנט הרשמי של דמק אתר הלמ"ס ההונגרי תיעוד יהודי דמק שנרצחו בשואה באתר יד ושם מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
דברטה

דברטה (בהונגרית: Debréte) הוא כפר זעיר במחוז בורשוד-אבאוי-זמפלן שבצפון מזרח הונגריה. בדברטה התגוררו לתקופת זמן מוגבלת מעט יהודים. מדיה וקבצים בנושא דברטה בוויקישיתוף אתר האינטרנט הרשמי של דברטה (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אל-באטין (כדורגל)

מועדון כדורגל אל-באטין (בערבית: نادي الباطن لكرة القدم) הוא מועדון כדורגל סעודי מהעיר חפר אל-באטין. המועדון נוסד בשנת 1979 וכיום משחק בליגת העל הסעודית. המועדון החל לטפס במעלה הליגות בעונת 2007-08, כשהשיג את ההעפלה מליגת המשנה השלישית לשנייה, בעונת 2010-11, העפיל לליגת המשנה ראשונה ובתום עונת 2015-16, העפיל לליגת העל הסעודית לראשונה בתולדותיו. ליגת המשנה הסעודית הראשונה: סגנית (1): 2015-16 ליגת המשנה הסעודית השנייה: סגנית (1): 2010-11 ליגת המשנה הסעודית השלישית: סגנית (1): 2007-08 אל-באטין, ברשת החברתית אקס (טוויטר) פרופיל, באתר Transfermarkt פרופיל, באתר Soccerway פרופיל, באתר WorldFootball.net
קלמנט טורפין

קלמנט טורפין (בצרפתית: Clément Turpin; נולד ב-16 במאי 1982) הוא שופט כדורגל צרפתי. טורפין שופט משחקים בליגת העל הצרפתית, וכן במסגרות משחקים של פיפ"א. טורפין הפך לשופט מטעם פיפ"א בשנת 2010 ושופט שלב הבתים של אופ"א בשנת 2012. הוא שימש כשופט של משחקי מוקדמות מונדיאל 2014 ומוקדמות מונדיאל 2018 הוא הפך לשופט של במסגרת המועדונים של אופ"א במהלך עונת 2010/11 בליגה האירופית. במאי 2016, טורפין נבחר על ידי התאחדות הכדורגל הצרפתית לשופט הצרפתי הטוב ביותר. באותה השנה הוא שפט שני משחקים של שלב הבתים במסגרת יורו 2016 אשר התקיים בצרפת, ואף נבחר לאחד מחמשת השופטים של אופ"א לטורניר הכדורגל באולימפיאדת 2016 אשר התקיים בברזיל. ב-29 במרץ 2018, פיפ"א הודיעה שהוא ישפוט במונדיאל 2018 ברוסיה. בקמפיין זה הוא שפט שני משחקים של שלב הבתים: האחד, בין נבחרת אורוגוואי לנבחרת ערב הסעודית, והאחר, בין נבחרת שווייץ לנבחרת קוסטה ריקה. בגמר ליגת האלופות 2022 שפט טורפין בו נצחה ריאל מדריד את ליברפול בתוצאה של 1:0. מדיה וקבצים בנושא קלמנט טורפין בוויקישיתוף קלמנט טורפין, באתר Soccerway פרופיל השופט, באתר Transfermarkt סיכום המשחק: מולדובה 0 - 0 אוקראינה סיכום המשחק: צפון אירלנד 4 - 1 אזרבייג'ן יורו 2016: קלמנט טורפין נבחר לאחד מ-18 השופטים של הקמפיין שני שופטים נשלחו לטורניר הכדורגל של אולימפיאדת ריו 2016 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
הימים החיים (אפקוט)

הימים החיים או הימים מלאי החיים (באנגלית: The Living Seas) הוא ביתן המצוי בפארק השעשועים אפקוט בדיסניוורלד שבפלורידה. תמת הביתן הוא הרפתקאת מחקר תת-ימית בה "נלקחים" המבקרים לתחנת מחקר תת-ימית בשם "בסיס ימי אלפא". בעת שהמתקן נפתח בשנת 1986 הוא היה האקווריום הגדול בעולם. כיום רק אקווריום ג'ורג'יה גדול ממנו. הביתן הוא מכל מי המלח הגדול בעולם. המבקרים במתקן "נלקחים" באמצעות "מעליות תת-מימיות" ל"בסיס ימי אלפא" ('Sea Base Alpha') בו נמצאים מתקנים שונים המראים למבקרים את העולם התת-מימי. בשנת 2003 החל שיפוץ של המתקן על פי תמות ודמויות הסרט "מוצאים את נמו". כיום, לאחר השיפוץ שמו של המתקן שונה להימים החיים עם נמו. מסעדת שונית האלמוגים הסרט "הים" מתקן "מוניות הים" "שיחת צבים עם קראש" מתקן המנפיש את דמויות הסרט למצוא את נמו. פתיחה: 15 בינואר 1986 מתכנן: וולט דיסני אמג'ינירינג מממן מקורי: יוניטד טכנולוג'יז (עד 1998) גודל האקווריום:21,576,847 ליטרים (3,001,831 ליטרים מוחזקים כמלאי חירום) מספר בעלי החיים באקווריום: 8,500 גודל הביתן:17,187 מ"ר מספר מבקרים: 2,200 מבקרים לשעה מדיה וקבצים בנושא הימים החיים בוויקישיתוף אתר האינטרנט הרשמי של הימים החיים (באנגלית)